На основу чл. 27 и 29. Закона о јавној својини („Сл.гласник РС“, бр. 72/11, 88/13, 105/14...113/17, 95/18 и 153/2020), члана 99. Закона о планирању иизградњи („Сл.гласник РС“, бр.72/09, 81/09-испр. ...9/20 и 52/21), Одлуке СО-е Блаце, бр.I-463-329/23 од 24.02.2023.године, о покретању поступка отуђења непокретности из јавне својине Општине Блаце, Комисија за отуђење непокретности из јавне својине, образована Решењем СО-е Блаце, бр. I-02-330/23 од 24.02.2023.године, расписује:

**ОГЛАС ЗА ОТУЂЕЊЕ ГРАЂЕВИНСКОГ ЗЕМЉИШТА**

**ИЗ ЈАВНЕ СВОЈИНЕ ОПШТИНЕ БЛАЦЕ**

I Расписује се Оглас за отуђење неизграђеног грађевинског земљишта, које се налази у јавној својини Општине Блаце, означено као:

1. **Кат.парцела 6314/1 КО Блаце**, уписана у лист непокретности 3296 КО Блаце, укупне површине 78м², по почетној цени од 102.960,00 динара;
2. **Кат.парцела 6315/2 КО Блаце**, уписана у лист непокретности 1064 КО Блаце, укупне површине 281м², по почетној цени од 370.920,00 динара;
3. **Кат.парцела 6314/9 КО Блаце**, уписана у лист непокретности 3296 КО Блаце, укупне површине 85м², по почетној цени од 112.200,00 динара;
4. **Кат.парцела 6315/6 КО Блаце**, уписана у лист непокретности 1064 КО Блаце, укупне површине 176м², по почетној цени од 232.320,00 динара;
5. **Кат.парцела 5043 КО Блаце**, уписана у лист непокретности 2884 КО Блаце, укупне површине 427м², по почетној цени од 563.640,00 динара,

а у складу са Програмом отуђења грађевинског земљишта у јавној својини Општине Блаце и прибављања непокретности у јавној својини („Сл.лист општине Блаце“, бр.2/20).

**II НАМЕНА ПАРЦЕЛА**

-У току трајања Огласа, а пре подношења понуда, заинтересовани понуђачи могу код надлежног органа Општинке управе општине Блаце добити детаљније информације о намени објеката који се могу градити на конкретној парцели, коефицијенту искоришћености, степену изграђености, габариту, као и друге битне податке о предметним парцелама.

**III НАЧИН ПЛАЋАЊА**

-Лице које је у складу са Огласом прибавило грађевинско земљиште у својину, обавезно је да плати купопродајну цену једнократно, у року од 15 дана од дана пријема Одлуке о отуђењу грађевинског земљишта.

**IV ОПШТИ УСЛОВИ**

-Поступак отуђења грађевинског земљишта спроводи Комисија за отуђење непокретности из јавне својине, образована Решењем СО-е Блаце, бр. I-02-330/23 од 24.02.2023.године, путем јавног оглашавања, методом прикупљања понуда.

-Пријаве за учествовање у предметном поступку достављају се у року од 30 дана од дана објављивања огласа, а најкасније до 29.05.2023.године до 15 часова, без обзира на начин доставе, предајом понуде на писарници услужног центра Општине Блаце, ул.Карађорђева бр.4, у затвореној коверти, на име: Комисија за отуђење непокретности из ј.својине Општине Блаце, са назнаком: „Пријава на Оглас за отуђење грађевинског земљишта“.

-Депозит за учествовање у предметном поступку износи 10% од утврђене цене за конкретну локацију за коју се понуда подноси и уплаћује се на депозитни рачун Општине Блаце број 840-392740-70, модел 97, са позивом на број 29-023.

-Право учешћа у предметном поступку имају сва заинтересована физичка и правна лица.

**Обавезна садржина понуде**:

-**за физичка лица**: уредно попуњена пријава са основним подацима о заинтересованом лицу, са назнаком броја парцеле, као и понуђеном ценом израженом у динарима, која мора бити већа од утврђене цене за конкретну кат.парцелу, доказ о уплати гарантног депозита, фотокопију личне карте и изјаву о прихватању затеченог стања и услова из огласа.

-**за правна лица и предузетнике**: уредно попуњена пријава са основним подацима о заинтересованом правном лицу или предузетнику, са назнаком броја парцеле, као и понуђеном ценом израженом у динарима, која мора бити већа од почетне цене, доказ о уплати депозита, решење о упису у регистар привредних субјектаа (ПИБ, мат.број), уредно овлашћење за заступање и изјаву о прихватању затеченог стања и услова из Огласа.

-Неуредне, односно непотпуне и неблаговремене понуде се одбацују. Неуредна понуда је она понуда поднета у отвореној коверти, понуда поднета без видљиве ознаке на коју катастарску парцелу се односи, понуда која не садржи податке и документа из дела означеног „обавезна садржина понуде“ и понуда у којој понуђена цена није већа од почетне и није изражена у динарском износу.

-Поступак прикупљања писмених понуда сматра се успелим ако је приспела најмање једна уредна и благовремена понуда за конкретну кат.парцелу и ако је понуђач у пријави истакао већу цену од почетне.

-Отварање пристиглих понуда по овом Огласу биће спроведено по истеку законског рока трајања Огласа, односно дана 31.05.2023.године, са почетком у 10 часова, у Општинској управи општине Блаце-соба бр.34.

-Приоритет при отуђењу грађевинског земљишта имаће они понуђачи који понуде највећу цену за конкретну непокретност.

-Након спроведеног поступка отварања пристиглих понуда, Комисија за отуђење непокретности из јавне својине доставиће Записник, као и Нацрт Одлуке Општинском већу општине Блаце на даљу надлежност.

-Решење о отуђењу непокретности доставља се најповољнијем понуђачу, а остали учесници поступка ће се благовремено обавестити о резултатима објављеног Огласа.

-Уколико најповољнији понуђач одустане или не приступи закључењу Уговора, поништиће се акт о отуђењу, те понуђач губи право на повраћај депозита.

-Најповољнијем понуђачу коме је отуђено грађевинско земљиште, уплаћени износ депозита се урачунава у укупну утврђену цену за предметну локацију.

-Учесницима који није стекли статус најповољнијег понуђача, уплаћени износ депозита се враћа у року од 5 дана од дана отварања понуда.

-Трошкове солемнизације (овере) уговора и преноса апсолутних права, као и друге трошкове који могу произићи из овог правног посла сноси купац.

-Оглас објавити на званичној интернет презентацији Општине Блаце, на огласној табли Општине Блаце, као и дневном листу Народне новине.

Број: I-463-887/2023

Датум: 27.04.2023. године

**КОМИСИЈА ЗА ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ**

**ОПШТИНЕ БЛАЦЕ**

**Председник**

Дејан Кнежевић